armvectores/hy_wikipedia_2023 huggingface dataset:
Իգարապե Գրանդի

Իգարապե Գրանդի (պորտ.՝ Igarapé Grande), համայնք Բրազիլիայի Հյուսիսարևելյան տարածաշրջանում՝ Մարանիան նահանգի կազմում։ Մունիցիպալիտետ Մարանիան նահանգի կենտրոնական մարզում։ Մտնում է Մեդիու Մեարինի գավառի կազմի մեջ։ Բնակչությունը կազմում է 9 090 մարդ՝ 2006 թվականի տվյալներով։ Գրավում է 374,283 կմ2 տարածք։ Բնակչության խտությունը՝ 24,3 մարդ/կմ²։


== Պատմություն ==
Քաղաքը կազմավորվել է 1962 թվականի հունվարի 20-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 12 304 810,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 1 309,44 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,602 (տվյալները՝ ՄԱԿ-ի զարգացման ծրագրի)։


== Ծանոթագրություններ ==


== Արտաքին հղումներ ==
Տեղեկություններ  Իգարապե Գրանդի մասին
Անտառաշերտ

Անտառաշերտ, ժապավենաձև պաշտպան, անտառային տնկարկ, բնական կամ աճեցված վարելահողերի, արոտավայրերի, ջրամբարների շրջակայքում, ձորածերպերին, լեռնալանջերին, ճամփեզրերին։ Լինում են 1 կամ բազմաշերտ, չափազանց խիտ կամ նոսր։ Անտառաշերտի կառուցվածքը պայմանավորված է տնկարկի բարձրությամբ, շարահարկայնությամբ, խորությամբ, ծառաթփային տեսակաշարով, որոնք միաժամանակ պայմանավորում են անտառաշերտի ազդեցությունը շրջապատի միկրոկլիմայի, հատկապես քամու ռեժիմի վրա։ Անտառաշերտի ծառատեսակները լինում են գլխավոր և ուղեկցող։ Գլխավոր ծառատեսակներն առաջացնում են վերին շարահարկը, ապահովում անտառաշերտի բարձրությունն ու կայունությունը։ Ուղեկցող ծառատեսակներն առաջացնում են 2-րդ շարահարկը, նպաստում գլխավոր տեսակների աճմանն ու զարգացմանը, ապահովում վերին շարահարկի բավարար խտությունը, ստվերում պահում հողը՝ Նվազեցնելով գոլորշացումը։ Անտառաշերտերը բարելավում են շրջապատի միկրոկլիման, ջրային ռեժիմը, կանխում հողի էրոզիան, նպաստում բնական խոտածածկի արդյունավետության և գյուղատնտեսական մշակաբույսերի բերքատվության ու որակի բարձրացմանը։ Անտառաշերտերն ունեն բնապահպանական և ռեկրեացիային նշանակություն։
Ուայտ շրջան (այլ կիրառումներ)

Ուայտ շրջան, կարող է վերաբերել՝

Ուայտ շրջան - ԱՄՆ Իլինոյս նահանգի 102 վարչական միավորներից մեկը
Ուայտ շրջան - ԱՄՆ Ինդիանա նահանգի 92 վարչական միավորներից մեկը
مصر.

مصر. (մասր), Սաուդյան Արաբիայի վերին մակարդակի ազգային դոմեններից է։ Օգտագործման մեջ է մտել 2010 թվականի մայիսի 5-ին։


== Տես նաև ==
.eg
السعودية.
امارات.
Մայքլ

Մայքլ (անգլերեն` Michael)` անգլերենախոս երկրներում տարածված արական անուն է, համապատասխանում է հայկական Միքայելին։ Տարածված են նաև Մայք (անգլերեն` Mike) Միքի (անգլերեն` Mickie) կրճատ ձևերը։ Գործածվում է նաև որպես ազգանուն։ Որպես ազգանուն գործածական է նաև Մայքլզ(անգլերեն՝ Michaels) ձևը։


== Անունը կրողները ==
Մայքլ Արլեն•Michael Arlen•(Տիգրան Գույումճեան) սփյուռքահայ անգլերենագիր գրող
Մայքլ Անգարանո•Michael Angarano•ամերիկացի դերասան
Մայքլ Բեյ•Michael Bay•ամերիկացի կինոռեժիսոր և փրոդյուսեր
Մայքլ Բերրիման•Michael Berryman•սարսափազդու ֆիլմերի ամերիկացի դերասան
Մայքլ Բրեդլի•Michael Bradley•ամերիկացի ֆուտբոլիստ
Մայքլ Բիզլի•Michael Paul Beasley, Jr.•ամերիկացի բասկետբոլիստ
Մայքլ Բուբլե•Michael Steven Bublé•կանադացի փոփ-ջազ երգիչ
Մայքլ Գերբեր•Michael Gerber•ամերիկացի գրող
Մայքլ Դուգլաս•Michael Duglas•ամերիկացի դերասան
Մայքլ Էսսյեն•Michael Essien•գանացի ֆուտբոլիստ
Մայքլ Կարիկ•Michael Carrick•անգլիացի ֆուտբոլիստ

Մայքլ Կլարկ Դունկան•Michael Clarke Duncan•ամերիկացի կինոդերասան
Մայքլ Կոպոն•Michael Copon• ամերիկացի դերասան
Մայքլ Հակոբ Հակոբյան •J.Michael Hagopian• ամերիկահայ ռեժիսոր
Մայքլ Մեդսեն •Michael Medsen• ամերիկացի կինոռեժիսոր, դերասան և լուսանկարիչ
Մայքլ Շին •Michael Cheen• բրիտանացի կինոդերասան
Մայքլ Ջեքսոն•Michael Jackson•ամերիկացի երգիչ, պարող և դերասան
Մայքլ Ջորդան•Michael Jeffrey Jordan•ամերիկացի նշանավոր նախկին բասկետբոլիստ
Մայքլ Րեյմոնդ-Ջեյմս (Ուեվերսթեդ)•Michael Weverstad• ամերիկացի կինոդերասան
Մայքլ Սփենս•Michael Spence•ամերիկացի տնտեսագետ, ՆՄ (2001 թ.)
Մայքլ Վարդան•Michael Vartan•ամերիկացի կինոդերասան
Մայքլ Տեր-Պողոսյան •Michael Ter-Pogossian•հայազգի ամերիկացի ֆիզիկոս և գյուտարար
Մայքլ Քեյն•Michael Caine•բրիտանացի դերասան
Մայքլ Ֆասբենդեր•Michael Fassbender•գերմանական ծագումով իրլանդացի դերասան
Մայք Թայսոն(*1966 թ․)•Mike Tyson•ամերիկացի նախկին պրոֆեսիոնալ բռնցքամարտիկ
Մայք Միզանին(*1980 թ․)•Mike Gregory Mizanin•ամերիկացի պրոֆեսիոնալ ըմբիշ
Մայք Միլլեր(*1980 թ․)•Mike Lloyd Miller•ամերիկացի բասկետբոլիստ
Մայք Շինոդա(*1977 թ․)•Mike Kenji Shinoda•ճապոնական ծագումով ամերիկացի երաժիշտ
Մայք վան Դիմ(*1959 թ․)•Mike van Diem•հոլանդացի ռեժիսոր, սցենարիստ և դերասան
Միքի Ռուրկ•Mickie Rourke•ամերիկացի կինոդերասան
Միքի Սփիլլեյն•Mickie Spillane•նուար ժանրի ամերիկացի գրող
Միկի Մաուս•Mickey Mouse•Ուոլթ Դիսնեյ ընկերության անիմացիոն ֆիլմերի հերոս
Միքիաս Արապյան(1876-1960) սփյուռքահայ անգլերենագիր գրող


== Որպես ազգանուն ==
Ջորջ Մայքլ •George Michael• բրիտանացի երգիչ
Շոն Մայքլզ •Shawn Michaels• ամերիկացի նախկին պրոֆեսիոնալ ըմբիշ և հեռուստահաղորդավար


== Ծանոթագրություններ ==
Նիկոս Պապազոգլու

Նիկոս Պապազոգլու (հուն․՝  Νίκος Παπάζογλου, մարտի 20, 1948(1948-03-20), Սալոնիկ, Հունաստան - ապրիլի 17, 2011(2011-04-17), Սալոնիկ, Հունաստան), հույն երգիչ, երգահան, երաժիշտ։ Ծնվել, ապրել ու մահացել է Սալոնիկում (Թեսաղոնիկե)։ Բեմերում յուրահատուկ էր իր կարմիր փողկապով։ Նա ունեցել է բացառիկ խոր ձայն, բանաստեղծական կրքոտ երգերով։ Հիմնականում երգեր է ստեղծագործել հին ու ավանդական ժանրերը մեկտեղելով Ժամանակակից ձայների հետ։
Պապազոգլուն իր երգի ասպարեզն սկսել է 1960-ականների կեսերին Հունաստանում, ելույթ ունենալով տեղական տարբեր երաժշտական խմբերի հետ։ 1972 թվականին, Հունական «Զիլոտիս» խմբի հետ անցել է Գերմանիայի Աախեն քաղաքը, միջազգային ճանաչում ձեռք բերելու նպատակով։ Այնուհետև, կարճ ժամանակով մեկնել է Իտալիայի Միլան քաղաքը նոր երգեր ձայնագրելու համար։ Շատ չանցած, նա երադարձել է Հունաստան։
1976 թվականին, Ախարնիս փառատոնի շրջանակներում, Պապազոգլուն ծանոթացել է երգահան-կոմպոզիտոր Մանոլիս Ռասուլիսին հետ, որտեղից էլ սկսել է նրանց համագործակցությունը։ 1978 թվականին թողարկել են Էկդիկիսի դիս Կիֆտիաս (հուն․՝ Εκδίκηση της γυφτιάς, նշանակում է՝ Գնչուների վրեժը Հունաստանում) վիճահարույց ալբոմը։ Նրանց համագործակցությունը տևել է մինչև նրանց մահը։
1984 թվականից, Պապազոգլուն սկսել է համերգներով շրջագայել Հունաստանի զանազան շրջաններում իր հետ ունենալով Լոքսի Ֆալագա երաժշտական խումբը։ Այս բոլորի արդյունքում, Պապազոգլուն մեծ համբավ է ձեռք բերել Հունաստանում և արտերկրում որպես "կարմիր փողկապով բագլամասը ձեռքին կրող" երգիչ։
Նրա հայտնի երգերից են Ախ Էլլադա, Ի մագես դեն իփարխուն փիա, Կանիս էդո դեն տրագուդա, Իդրոխոս, և այլն։
Նիկոս Պապազոգլուն ապրել ու ստեղծագործել է իր ծննդավայր Սալոնիկում, կողքին ունենալով կնոջն ու 2 զավակներին։ Մահացել է 2011 թվականին քաղցկեղից։


== Ծանոթագրություններ ==
Միխայլովկա (գյուղ, Կորոստենի շրջան)

Անվան այլ կիրառումների համար տե՛ս՝ ՄիխայլովկաՄիխայլովկա (ուկրաիներեն՝ Михайлівка), գյուղ Ուկրաինայի Ժիտոմիրի մարզի Կորոստենի շրջանում։ Հիմնադրվել է 1793 թվականին։
2001 թվականի տվյալներով Միխայլովկա գյուղում բնակվում էր 1 197 մարդ։ Բնակավայրը զբաղեցնում է 3193 կմ² տարածք։ Բնակչության խտությունը կազմում էր 374,88 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կրեսոս

Կրեսոս (հուն․՝ Κροίσος, մ.թ.ա 595-546 թվականներ), Լիդիայի վերջին թագավորը մեր թվարկությունից առաջ 560 թվականից։
Գրավել է փոքրասիական հունական քաղաքները (Եփեսոս, Միլեթ և այլն), նվաճել Փոքր Ասիայի արևմտյան մասը (մինչև Հալիս գետը)։ Պարսից արքա Կյուրոս Բ Մեծի դեմ պատերազմում պարտվել և գերվել է։ Հույն պատմիչների (Հերոդոտոս և ուրիշներ) տեղեկությունների համաձայն, Կրեսոսը դատապարտվել է այրման, սակայն ներում է ստացել Կյուրոսից, հին արևելյան սեպագիր սկզբնաղբյուրների համաձայն՝ մահապատժի ենթարկվել։ Կրեսոսի հարստության մասին լեգենդներ են հյուսվել։ Վկայակոչելով օտար աղբյուրները, Մովսես Խորենացին հայտնում է, որ Կրեսոսին պարտության է մատնել և գերել Հայոց արքա Արտաշես Ա և հրամայել է սպանել, ապա ներում է շնորհել։


== Ծանոթագրություններ ==
Եմելյան Պուգաչովի ապստամբություն

Պուգաչովի ապստամբություն (ռուս.՝ Восстание Пугачёва) գյուղացիական ապստամբություն Ռուսաստանում ճորտատիրական կարգերի դեմ։ Ապստամբության պատճառներն Էին ֆեոդալական շահագործման ուժեղացումը, Յաիկի կազակության արտոնությունների սահմանափակումը, գաղութատիրական ճնշումը Ուրալի և Պովոլժիեի ոչ ռուս ժողովուրդների նկատմամբ։ Ապստամբությունը սկսվել է անդրվոլգյան տափաստաններում։ Դոնի կազակ Եմելյան Պուգաչովը 1773 թվականի սեպտեմբերի 17-ին, հրովարտակով իրեն հայտարարեց Պյոտր III կայսր և արտոնություններ շնորհեց Յաիկի կազակներին, թաթարներին, կալմիկներին։ Պուգաչովի կողմնակիցներն ու օգնականներն Էին կազակներ Օվչիննիկովը, Չիկան (Զարուբին), Շիգաևը, ճորտ գյուղացիներ Բելոբորոդովը, Խլոպուշան, բաշկիր Սալավատ Յուլանը և այլք։ 
Սկզբնական շրջանում ապստամբները պաշարեցին Օրենբուրգը (հոկտեմբերի 5), գրավեցին Չելյաբինսկը (1774 թվականի փետրվար)։ Ջոկատները ղեկավարելու համար ստեղծվեց ռազմական կոլեգիա։ Ապստամբները վերացին ցարական վարչությունը և մտցրին կազակային ինքնավարություն։ Նրանց ձեռքին Էր Ուրալի գործարանների երեք քառորդը։ Այնուամենայնիվ, պատժիչ զորքերը Տատիշչևայի (Օրենբուրգի մարզ, 1774 թվականի մարտի 22-ին) Ուֆայի (մարտի 24-ին) մոտ պարտությանմատնեցին ապստամբներին։ 
Ապրիլի 1-ին Կարգալայի մոտ պարտվելուց հետո Պուգաչովը ետ քաշվեց դեպի Ուրալյան լեռներ։ Կազմելով նոր ջոկատներ, նա գրավեց Մագնիտնայա և Տրոիցկի ամրոցները, բայց պարտվելով՝ կրկին ապաստան գտավ Ուրալյան լեռներում, ապա շարժվեց Պովոլժիե։ Հուլիսի 12-ին գրավեց Կազանը (բացառությամբ բերդի), սակայն պարտություն կրեց կառավարական զորքերից և անցավ Վոլգայի աջ ափը։ 1774 թվականի հուլիսի 18-ի հրովարտակով ազատություն շնորհեց գյուղացիներին, ազատեց հարկերից։ Շարժումն այդ ժամանակ նոր վերելք է ապրեց՝ սպառնալով Ռուսական կայսրության կենտրոնական շրջաններին։ Թեև ստեղծվել Էին պայմաններ Մոսկվայի վրա հարձակվելու համար, Պուգաչովը շարժվեց հարավ, դեպի Դոն՝ հույս ունենալով համալրել ջոկատները Դոնի կազակներից։ Ապստամբները գրավեցին մի շարք բնակավայրեր, սակայն Ցարիցինը գրավել չհաջողվեց։ 
1774 թվականի օգոստոսի 25-ին վճռական ճակատամարտում ապստամբ ուժերը ջախջախվեցին։ Պուգաչովը փախավ անդրվոլգյան տափաստանները, սակայն բռնվեց կազակային ավագանու դավաճանությամբ և 1775 թվականի հունվարի 10-ին Մոսկվայում մահապատժի ենթարկվեց։ Շատ վայրերում ապստամբները շարունակեցին պայքարը։ 
Մինչև 1774 թվականի նոյեմբերը Բաշկիրիայում գործում Էր Սալավատ Յուլաևը։ Ստորին Պովոլժիեում ապստամբությունը ճնշվեց 1775 թվականի ամռանը, իսկ Օրենբուրգի նահանգում կառավարության հետապնդումները շարունակվեցին մինչև 1775 թվականի կեսերը։
Նանդամուրի Տարակա Ռամա Ռաո Ավագ

Նանդամուրի Տարակա Ռամա Ռաո (անգլ.՝ Nandamuri Taraka Rama Rao, տելուգու՝ నందమూరి తారక రామారావు, հայտնի է նաև Ն. Տ. Ռամա Ռաո, ՆՏՌ անուններով. մայիսի 28, 1923(1923-05-28), Nimmakuru, Pamarru mandal, Krishna district, Մադրաս նահանգ, Բրիտանական Հնդկաստան, Բրիտանական կայսրություն - հունվարի 18, 1996(1996-01-18), Հայդարաբադ, Հնդկաստան), հնդիկ դերասան, ռեժիսոր, պրոդյուսեր, ինչպես նաև քաղաքական գործիչ, որ երեք ժամկետ անընդմեջ վարել է Հնդկաստանի Անդհրա-Պրադեշ նահանգի կառավարության ղեկավարի՝ գլխավոր նախարարի պաշտոնը։ 1982 թվականին հիմնել է Տելուգու Դեսամ կուսակցությունը։ ՆՏՌ-ն համբավվել է նաև նրանով, որ եղել է Անդհրա-Պրադեշի՝ որպես յուրահատուկ մշակութային ինքնատիպություն ունեցող տարածքի ջատագով։


== Կենսագրություն ==
Ծնվել է 1923 թվականի մայիսի 28-ին գյուղացու ընտանիքում։ Սովորել է Վիջայավադա քաղաքում, մասնակցել ուսանողական ներկայացումներին՝ հաճախ հանդես գալով կանացի դերերի կատարումով։ Այդ ժամանակաշրջանի նրա աշխատանքներից ուշադրության է արժանացել հատկապես իշխան Սալիմի կերպարի մարմնավորումը «Անարկալի». պիեսի բեմադրությունում։ Երիտասարդ Նանդամուրին մի կարճ ժամանակ Գունտուրում աշխատել է որպես գրասենյակային կլերկ։
Մեծ էկրանին նրա առաջնելույթը եղել է 1949 թվականին ռեժիսոր Լ. Վ. Պրասադի նկարահանած Mana Desam ֆիլմում։ Հաջորդ տարի նա հանդես է եկել Palletoori Pilla ֆիլմի գլխավոր հերոսի կերպարի մարմնավորմամբ։ Այնուհետև դադարեցրել է համագործակցությունը Պրասադի հետ, երկու տարվա պայմանագիր կնքել Vijaya Studios ընկերության հետ։ Հաջորդած տպավորիչ դերակատարումների շնորհիվ դարձել է տելուգու լեզվով իրականացվող կինոարտադրության առաջատար աստղը՝ Ակինենի Նագեսվարա Ռաոյի հետ մեկտեղ։ 1957 թվականին Mayabazar ֆիլմում առաջին անգամ խաղացել է Կրիշնա աստծու դերը. հետագայում ՆՏՌ-ն այդ աստծուն մարմնավորել է ևս 17 կինոնկարներում։
1968 թվականին Հնդկաստանի կառավարության կողմից նա արժանացել է Պադմա Շրի շքանշանի։ 1969 թվականին նրան շնորհվել է Հնդկաստանի ազգային կինոմրցանակ՝ Varakatnam ֆիլմի ռեժիսուրայի համար, ֆիլմ, որը ճանաչվել է տելուգու լեզվով ստեղծված լավագույն կինոնկար։  Նանդամուրի Տարակա Ռամա Ռաո Ավագը դարձել է նաև Filmfare Award-ի առաջին դափնեկիրը «Տղամարդու դերի լավագույն կատարում» անվանակարգում՝ 1973 թվականին տելուգու լեզվով նկարահանված Badi Panthulu ֆիլմի գլխավոր հերոսի կերպարը տպավորիչ կերպով մարմնավորելու համար։


== Պատկերասրահ ==

		
		
		
		


== Ծանոթագրություններ ==


== Արտաքին հղումներ ==
Նանդամուրի Տարակա Ռամա Ռաո Ավագ Internet Movie Database կայքում
Article on NTR in BBC Telugu
Telugu Desam Website
Սիրկա

Անվան այլ կիրառումների համար տե՛ս՝ Սիրկա (այլ կիրառումներ)Սիրկա (ռուս.՝ Сирка), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Վենոկշա գետի ձախ ափում՝ 1 կմ հեռավորության վրա։ Գետի երկարությունը 10 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո-Պեչորսկ ավազանային շրջանին, գետի ջրատնտեսային տեղամասը Հյուսիսային Դվինա գետն է, գետի ենթաավազանը Վագա գետն է։ Գետի գետային ավազանը (Վերին) Հյուսիսային Դվինա գետն է։
Տվյալներն ըստ ջրային ռեսուրսների ֆեդերատիվ տեսչության
Ջրային օբյեկտի, պետական ջրային գրանցման կոդը - 03020300412103000033652
Հիդրոլոգիական ուսումնասիրությունների կոդը - 103003365
Ավազանի կոդը - 03.02.03.004
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Ազոտային թթու

Ազոտային թթու, HNO2 միահիմն, անկայուն, թույլ թթու։ Հայտնի է միայն նոսր լուծույթներում։ Տաքացնելիս այն ուժեղ թթուների կամ օքսիդիչների առկայությամբ քայքայվում է՝ 3HNO2=HNO3+2NO+H2O։ Կախված փոխազդող նյութից ազոտային թթուն օքսիդիչ կամ վերականգնիչ է։ Ազոտային թթվի կառուցվածքային բանաձևն է՝ HO-N=O։ Ստացվում է NO2 ջրում լուծելիս՝ 2NO2+H2O = HNO2 +HNO3, նաև նիտրատների և թթուների փոխազդմամբ։ Ազոտային թթուն և նրա աղերը՝ նիտրիտները, օգտագործվում են ազոներկանյութերի արտադրության մեջ և օրգանական սինթեզում։


== Ծանոթագրություններ ==
Fist for Fight

Fist for Fight, շվեդական Sabaton փաուեր-մետալ խմբի առաջին ալբոմը՝ թողարկված 2000 թվականին։


== Ալբոմի մասին ==
Fist for Fight իրենից ներկայացնում է երկու դեմո-ձայնագրությունների միավորում, որոնք խումբը ձայնագրել է 1999 և 2000 թվականներին, իսկ հետո ինքնուրույն թուղարկել է CD-ով։ 2001 թվականին այն վերաթողարկվել է իտալական Underground Symphony լեյբլում՝ սահմանափակ քանակով։


== Երգերի ցանկը ==
«Introduction» - 0:53 - նախերգանք
«Hellrider» - 3:45 - երգ դժոխքի հեծյալի մասին
«Endless Nights» - 4:48 - երգը նվիրված է սատանայի զորքերի՝ Երկրի վրա հարձակմանը
«Metalizer» - 4:42 - հևի մետալ
«Burn Your Crosses» - 5:27 - երգը նվիրված է Ինկվիզիցիային
«The Hammer Has Fallen» - 5:46 - մարդու մտքերը մահից առաջ
«Hail to the King» - 4:09 - երգը նվիրված է հասարակ մարդկանց, որոնք դժգոհ են նոր թագավորից
«Shadows» - 3:32 - երգ նվիրված է նազգուլներին
«Thunderstorm» - 3:07 - երգը համեմատվում է ցասման Աստված հետ
«Masters of the World» - 3:57 - երգ հևի մետալ
«Guten Nacht» (Bonus Track) - 1:11 - գործիքային կոմպոզիցիա
«Birds of War» (Previously Unavailable) - 4:53 - երգ մթության հեծյալների մասին


== Ձայնագրության մասնակիցներ ==
Հոակիմ Բրոդեն - վոկալ, ստեղնաշարային գործիք
Ռիկարդ Ստւնդեն - կիթառ
Օսկար Մոնտելիուս - կիթառ
Պեր Սունդստրեմ - բաս կիթառ
Ռիչարդ Լարսոմ - հարվածային գործիք


== Արտաքին հղումներ ==
Sabaton
Sabaton
Тексты песен на Darklyrics.com
Անգլո-եգիպտական պայմանագիր

Անգլո-եգիպտական պայմանագիր (անգլ.՝ Anglo-Egyptian treaty), պաշտոնապես՝ «Դաշնագիր Միացյալ Թագավորության կողմից հանդես եկող նորին մեծության և նորին մեծություն Եգիպտոսի թագավորի միջև» (The Treaty of Alliance Between His Majesty, in Respect of the United Kingdom, and His Majesty, the King of Egypt), ստորագրվել է 1936 թվականի օգոստոսի 26-ին Լոնդոնում։
Անգլո-եգիպտական պայմանագրով Անգլիան դուրս էր հանում Եգիպտոսում տեղակայված զորքերը, բացառությամբ նրանց, ովքեր անհրաժեշտ են Սուեզի ջրանցքը և դրա շրջակայքը պաշտպանելու համար (10,000 զինծառայող), ինչպես նաև օժանդակ անձնակազմի։ Բացի այդ, Միացյալ Թագավորությունը պարտավորվում էր վարժեցնելու եգիպտական բանակին և պատերազմի դեպքում աջակցելու էր նրա պաշտպանությանը։ Անգլիային իրավունք էր վերապահում զորքեր ունենալ Եգիպտոսում և իր ձեռքում պահել Ալեքսանդրիայի ծովային բազան։ Պատերազմի դեպքում Եգիպտոսը պարտավոր էր իր նավահանգիստները, օդանավակայանները ու կապի միջոցները տրամադրել անգլիական հրամանատարությանը։
Պայմանագիրը վերականգնում էր նաև Արևելյան Սուդանը համատեղ կառավարելու մասին 1899 թվականի անգլո-եգիպտական համաձայնությունը, որը փաստորեն չեղյալ էր համարվել 1924 թվականին, երբ Անգլիան իր տիրապետությունը հաստատեց Սուդանում։ 1954 թվականի անգլո-եգիպտական համաձայնագրով 1936 թվականի անգլո-եգիպտական պայմանագիրը կորցրեց իր ուժը։


== Արտաքին հղումներ ==
ЕГИПЕТ: ИСТОРИЯ — Ш. АНГЛО-ЕГИПЕТСКИЙ ДОГОВОР 1936 Archived 2018-04-03 at the Wayback Machine.
Anglo-egyptian treaty. Archived 2010-02-05 at the Wayback Machine.
Վահան (ինքնաձիգ)

Անվան այլ կիրառումների համար տե՛ս՝ Վահան (այլ կիրառումներ)Վահան, հայկական արտադրության ավտոմատ, նախագծված ինժեներ Վահան Մանասյանի կողմից։
«Վահան»-ը ունի շատ պարզ կառուցվածք, ինչը նպաստում է նրա հեշտ և արագ արտադրմանը։ Աշխարհում եզակի նոր համակարգի զենք է։ Ինքնաձիգը կարող է համալրվել Փողատակային ԳՊ-30 նռնականետով, սվին-դանակով և Վ․ Մանասյանի կոնստրուկցիայով պատրաստված օպտիկայով։ Վ․Մանասյանը զենքը գնելու բազում առաջարկներ է ստացել այլ երկրների կողմից, սակայն մերժել է պատճառաբանելով, որ զենքը պատրաստվածէ իր հայրենիքի՝ Հայաստանի Հանրապետության համար։


== Հատկություններ ==
Զենքի ավտոմատիկան աշխատում է կիսաբաց փականի սկզբունքով ինչը՝ բավականին հեշտացնում է արտադրման պրոցեսը։ Ինքնաձիգի բոլոր մասերը գտնվում են փողի առանցքի ուղղության վրա, որի արդյունքում զենքի թափահարումը հասցվել է նվազագույնին, գնդակները չի ցրում և հասցնում է ուղիղ թիրախին՝ խնայելով փամփուշտները։ «Վահան»-ը արագ արձագանքման զէնք է, շնորհիվ իր պարզ կառուցվածքի։ Կրակում է ԱԿ-74-ի փամփուշտներով և աշխատում է հենց ԱԿ-74-ի ստանդարտ պահեստատուփերով։


== Հատկություններ ==
«Վահանի»-ի կոթը ծալվում է, որի շնորհիվ այն դառնում է ավելի հարմարավետ։ Ինքնաձիգի ձգանը ունի 2 ռեժիմ` մենահատ և կրակահերթ։ Մենահատ կրակելու համար ձգանը կիսով չափ սեղմվում և բաց է թողնվում, իսկ կրակահերթի համար ձգանը պետք է սեղմել մինչև վերջ։ Հարվածաձգանային մեխանիզմը բաղկացած է 5 մասից։ Պահեստատուփը կարող է պարունակել 30 կամ 45 հատ 5,45 տրամաչափի փամփուշտներ։ Փողը կարելի է հեշտությամբ փոխարինել ՆԱՏՕ-ի փողի և կրակել 5.56 տրամաչափի փամփուշտներ։


== Գրականություն ==
Ինքնաձիգի կիսազատ փակաղակ


== Արտաքին հղումներ ==
Վահան 7.62x39mm (1952)
VAHAN assault rifle on YouTube
VAHAN assault rifle
Հայկական «Վահան» ինքնաձիգի մոռացված պատմությունը
Քալաքյու

Քալաքյու, գյուղ Արևմտյան Հայաստանում, Վանի վիլայեթի Արճեշի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Օրինակելի աղջիկների խռովությունը (հեռուստասերիալ, 2015)

Օրինակելի աղջիկների խռովությունը (անգլ․ Good Girls Revolt) ամերիկյան պատմական հեռուստասերիալ է։ Հիմնված է Լին Պովիչի 2013թ․-ին տպագրված նույնանուն գրքի և իրական դեպքերի վրա։ Հեռուստասերիալի պրեմիերան կայացել է 2015թ․-ի նոյեմբերի 4-ին՝ ԱՄՆ-ում։2016թ․-ի դեկտեմբերի 2-ին Ամազոնը հայտարարեց, որ առաջին եթերաշրջանից հետո շոուն չի շարունակվելու։


== Սյուժե ==
Իրադարձությունները կատարվում են հեղափոխական 1969-ում։ News of the Week ամսագրում աշխատում են մի խումբ երիտասարդ կին հետազոտողներ։ Խնդիրը նրանում է, որ իրենց կին լինելու պատճառով նրանց չի թույլատրվում հոդվածներ գրել, առավել ևս մակագրել իրենց անունով։ Սակայն նրանցից շատերը իրենց տղամարդ վերադասներից (լրագրողներ) ոչ պակաս կրթություն և տաղանդ ունեն։ Ընթացքում նրանք պարզում են նաև, որ տղամարդկանց աշխատավարձը նույնպես շատ ավելի բարձր է, քան իրենցը և փորձում են քայլել ձեռնարկել իրավիճակը փոխելու համար։


== Դերերում ==


=== Հիմնական ===
Ժենևիեվ Անջելսոնը որպես Պատրիսիա « Պաթի » Ռոբինսոն 
Աննա Քեմպը որպես Ջեյն Հոլլանդեր 
Էրին Դարք որպես Սինդի Ռեստոն
Հանթեր Փերիշը որպես Դուգլաս "Դագ" Ռոդս
Քրիս Դիամանթոպոլոսը որպես Էվան Ֆինեաս «Ֆին» Վուդհաուս 
Ջոյ Բրյանթը որպես Էլեանոր Հոլմս Նորթոն


=== Ընթացիկ դերեր ===
Ջեյմս Բելուշի - Ուիլյամ «Վիկ» Մակֆեդեն
Գրեյս Գամմեր - Նորա Էֆրոն
Ֆրենկի Շոու - Նաոմի
Լիա Միշել Քոհեն - Վիվիեն
Դանիել Էրիկ Գոլդ - Սեմ Ռոզենբերգ
Թեդի Բերգման - Գաբրիել «Գեյբ» Գրինսթոն
Ջեյ Պի Մանոուքս - Ջեյ Պի Քրոուլի
Մայքլ Գրազիադի - Գրեգորի
Ալեքսանդր ԴիՓերսիա - Նոյ Բենովից
Չեյեն Հայնեսը - Նովո


== Էպիզոդներ ==


== Կարծիքներ ==
Օրինակելի աղջիկների խռովությունը հեռուստասերիալը հիմնականում դրական արձագանքներ է ստացել, այն հաճախ համեմատում են Խենթ մարդիկ հեռուստասերիալի հետ, և անվանում վերջինիս կանացի տարբերակը։ Rotten Tomatoes կարծիքների կայքում կար նման կարծիք․ "Օրինակելի աղջիկների խռովությունը իրական պատմություն է պատմում, տաղանդավոր դերասաններով, այնուամենայնիվ պատմական դրաման դեռ չի հասել Խենթ մարդիկ - մակարդակի վարպետության։ Metacriticում նույնպես հիմնականում դրական արձագանքներ են եղել։


== Ծանոթագրություններ ==
Մարականան (Պարա)

Մարականան (Պարա) (պորտ.՝ Maracanã), համայնք Բրազիլիայում՝ Պարա նահանգի կազմում։ Գտնվում է Պարա նահանգի Հյուսիս արևելյան մասում։ Մտնում է Սալգադու գավառի կազմի մեջ։ Բնակչությունը կազմում է 29 046 մարդ՝ 2006 թվականի տվյալներով։ Գրավում է 780,724 կմ2 տարածք։ Բնակչության խտությունը կազմում է՝ 37,2 մարդ/կմ2։
Քաղաքի տոնը նշվում է մայիսի 28-ին։


== Պատմություն ==
Քաղաքը հիմնադրվել է 1885 թվականի նոյեմբերի 11-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 41.772.542,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 1.472,42 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,656 (տվյալները ՄԱԿ-ի զարգացման ծրագրի)։
Մոն (այլ կիրառումներ)

Մոն, կարող է վերաբերել՝

Մոն - կոմունա Ֆրանսիայում՝ Պիկարդիա մարզում՝ Էնա գավառում
Մոն - համայնք Ֆրանսիայում, Պուատու Շարանտա մարզի Ծովափնյա Շարանտի գավառում
Մոներ
(5579) Ուհիհլեր

(5579) Ուհիհլեր (անգլ.՝ Uhlherr), աստերոիդ աստերոիդների գոտի ներքին մասում։ Հայտնաբերվել է 1988 թվականի մայիսի 11-ին Կարոլին Շումեյկերի և Յուջին Շումեյկերի կողմից Պալոմարում։
Միջին հեռավորությունը Արեգակից կազմում է 1,949119 ա. մ., առավելագույնը մոտենում է 1,7588 ա. մ. հեռավորության վրա և հեռանում 2,1395 ա. մ.։ Արեգակի շուրջ մեկ ամբողջական պտույտ է կատարում 993,93 երկրային օրվա ընթացքում, իր ուղեծրով շարժվելով միջինում 0,362198 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 23,55° անկյուն։
Ուհիհլեր աստերոիդը պատկանում է Հունգարիայի աստերոիդների ընտանիքին։ Այս ընտանիքի աստերոիդները շարժվում են Արեգակի շուրջ 1,78 - 2,00 ա. մ. միջակայքում ընկած մեծ կիսաառանցքներով, ունեն 16-34° ուղեծրի թեքում և ոչ ավելին քան 0,18 էքսցենտրիսիտետ։ Հունգարիայի աստերոիդների ընտանիքը ունի միանգամից երկու մոլորակների հետ ուղեծրային ռեզոնանս՝ Մարսի հետ 3:2 և Յուպիտերի հետ 9:2։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5579) Ուհիհլեր աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ջերջեի

Ջերջեի (իտալ. Gergei), կոմունա Իտալիայում, գտնվում է Սարդինիա մարզի Կալիարի գավառում։
Բնակչությունը կազմում է 1457 մարդ (2008 թվականի տվյալներով), բնակչության խտությունը կազմում է 40 մարդ/կմ²։ Զբաղեցնում է 36 կմ² տարածք։ Փոստային ինդեքս՝ 8030։ Հեռախոսային կոդ՝ 0782:
Բնակավայրի հովանավոր համարվում է սուրբ Վիտուսը։ Տոնը նշվում է հունիսի 15-ին։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոսահամար՝ 0782 808923


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Էդդա Աբրահամյան

Էդդա Սարգսի Աբրահամյան (1914, Արդանուջ, Թուրքիա - 1957, Երևան), հայ քանդակագործ։
Ծնվել է 1914 թվականի հունվարի 29-ին, Արդանուջում, լուսանկարիչ հոր՝ Սարգիս Աբրահամյանի և դերասանուհի մոր՝ Սաթենիկ Դոմինիկյան-Աբրահամյանի ընտանիքում։
1934 թվականին ավարտել է Երևանի գեղարդտեխնիկումը, իսկ 1941 թվականին՝ Վրաստանի գեղարվեստի ակադեմիան։ Զբաղվել է մանկավարժական աշխատանքով։
Ամուսինը քանդակագործ Կարապետ Մեծատուրյանն է, քրոջ դուստրը՝ ականավոր թավջութակահարուհի Մեդեա Աբրահամյանը։


== Գլխավոր գործեր ==
Գլխավոր գործերից են՝ «Մայրություն», «Սովետական Միության հերոս Օգանովը», «Վերադարձ», «Որդու դիմաքանդակը» (Հայաստանի ազգային պատկերասրահ), «Ֆիզկուլտուրնիկուհին», «Կոլտնտեսուհին»։


== Ծանոթագրություններ ==
Կիրպիչնի (Վեսյոլիի շրջան)

Անվան այլ կիրառումների համար տե՛ս՝ Կիրպիչնի (այլ կիրառումներ)Կիրպիչնի (ռուս.՝ Кирпичный), գյուղակ (խուտոր) Ռուսաստանի Դաշնության Ռոստովի մարզի Վեսյոլիի շրջանում։ Մտնում է Վերխնեսոլյոնովսկի գյուղական համայնքի կազմի մեջ։
Մարսելինու Ռամուս

Մարսելինու Ռամուս (պորտ.՝ Marcelino Ramos)՝ համայնք Բրազիլիայում, մտնում է Ռիու Գրանդի դու Սուլ նահանգի մեջ։ Մի մաս է կազմում Ռիու Գրանդի դու Սուլ նահանգի հյուսիսարևելյան մարզը։ Մտնում է տնտեսական կարգավիճակ ունեցող Էրեշինի մեջ։ Բնակչությունը կազմում է 5 390 մարդ, ըստ 2006 թվականի տվյալների։ Տարածքը կազմում է 229,619 կմ2։ Բնակչության խտությունը՝ 23,5 մարդ/կմ²։


== Վիճակագրություն ==
Համախառն ներքին արտադրանքը կազմել է 51 634 777,00 (ըստ Բրազիլիայի ինստիտուտի աշխարհագրության և վիճակագրության տվյալների)։
Համախառն ներքին արտադրանքը մեկ շնչի հաշվով 2003 թվականին կազմում է 9 028,64 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)։
Մարդկային զարգացման ինդեքսի պոտենցիալը 2000 թվականին կազմել է 0,792։


== Պատմություն ==
Քաղաքը հիմնադրվել է 1944 թվականի դեկտեմբերի 28-ին։
Էլեկտրաթույլ սանդղակ

Էլեկտրաթույլ սանդղակ, շուրջ 246 ԳէՎ-ով էներգիական սանդղակ տարրական մասնիկների ֆիզիկայում էլեկտրաթույլ փոխազդեցությամբ նկարագրվող պրոցեսների բնութագրական էներգիան։ 246 ԳէՎ արժեքը Հիգսի դաշտի վակուումային սպասման 
  
    
      
        v
        =
        (
        
          G
          
            F
          
        
        
          
            2
          
        
        
          )
          
            −
            1
            
              /
            
            2
          
        
      
    
    {\displaystyle v=(G_{F}{\sqrt {2}})^{-1/2}}
  արժեքն է (որտեղ 
  
    
      
        
          G
          
            F
          
        
      
    
    {\displaystyle G_{F}}
  -ն թույլ փոխազդեցության հաստատունն է)։


== Ծանոթագրություններ ==


== Արտաքին հղումներ ==
М.И.ВЫСОЦКИЙ։ «ЛЕКЦИИ ПО ТЕОРИИ ЭЛЕКТРОСЛАБЫХ ВЗАИМОДЕЙСТВИЙ»։ էջ 65։ Վերցված է 2013-08-10 (չաշխատող հղում)
Արթուր Դալլաքյան

Արթուր Դալլաքյան (ապրիլի 10, 1972(1972-04-10), Լեջան, Ստեփանավանի շրջան, Հայկական ԽՍՀ, ԽՍՀՄ), ՀՀ ԱԺ 7-րդ գումարման պատգամավոր։ 2019 թվականի փետրվարի 2-ին դարձել է ԱԺ Տնտեսական հարցերի մշտական հանձնաժողովի անդամ։


== Կենսագրություն ==
Արթուր Դալլաքյանը ծնվել է Լոռու մարզի Լեջան գյուղում՝ 1972 թվականի ապրիլի 10-ին։
1995-1997 թվականներին ծառայել է Հայաստանի զինված ուժերում։
Մինչև 1995 թվականը սովորել է Կառլ Մարքսի անվան պոլիտեխնիկական ինստիտուտի լեռնամետալուրգիական ֆակուլտետում։ Լեռնային ճարտարագետ է։
2004-2006 թվականներին աշխատել է որպես «Հայավտոկայան» ՓԲԸ ենթակարգավարական ծառայության պետ։ 2008-2015 թվականներին՝ «Կինգ Դելյուքս» տրանսպորտային ընկերության տնօրեն, իսկ 2013-2015 թվականներին՝ «Տրանս Կոմֆորտ» տրանսպորտային ընկերության և «Սմարտսովթ» ՍՊԸ տնօրեն։ 2015-2018 թվականներին հիմնադրել և տնօրինել է «Եվրասիա» տրանսպորտային ընկերությունը։ 2018-2019 թվականներին եղել է «Մուլտի Ավտոտրանս» տրանսպորտային ընկերության գլխավոր տնօրեն։


== Քաղաքական գործունեություն ==
2018 թվականի դեկտեմբերի 9-ին ընտրվել է Ազգային Ժողովի պատգամավոր «Բարգավաճ Հայաստան» կուսակցության համապետական ընտրական ցուցակով։


== Ընտանիք ==
Արթուր Դալլաքյանը ամուսնացած է և ունի երկու զավակ։


== Ծանոթագրություններ ==
Արյունալի աղետներով, աղմուկներով ահարկու

«Արյունալի աղետներով, աղմուկներով ահարկու», Հովհաննես Թումանյանի քառյակներից։


== Պատմություն ==
Հովհաննես Թումանյանն այս քառյակը գրել է 1921 թվականի մայիսի 1-ին։ Եղիշե Չարենցի անվան գրականության և արվեստի թանգարանի Թումանյանի ֆոնդի 109-րդ, 110-րդ և 261-րդ համարներում պահվում է երեք ինքնագիր։ Թումանյանի ընտանեկան արխիվում պահվում են ևս երեքը։ Քառյակն առաջին անգամ տպագրվել է Կ․ Պոլսում լույս տեսած Թումանյանի «Բանաստեղծություններ» ժողովածուի 61-րդ էջում, այնուհետև Թումանյանի երկերի ժողովածուի առաջին հատորի 213-րդ էջում։ Հովհաննես Թումանյանի երկերի լիակատար ժողովածուում քառյակն արտատպվել է Կ․ Պոլսում լույս տեսած Թումանյանի «Բանաստեղծություններ» ժողովածուից։


== Ծանոթագրություններ ==
Ախոյան

Ախոյան, հայկական ազգանուն։


== Ազգանունը կրողներ ==
Անդրանիկ Ախոյան (189?-1970-ական թթ.), լրագրող։
Արագած Ախոյան (ծնվ. 1962), ՀՀ ԱԺ 5-րդ գումարման պատգամավոր։


== Տես նաև ==
Հախոյան


== Ծանոթագրություններ ==
Վելթաուրթկարի

Վելթաուրթկարի (վրաց.՝ ველთაურთკარი), գյուղ Վրաստանում։ Գտնվում է Մցխեթ-Մթիանեթ մարզի Դուշեթի շրջանում։


== Դիրք ==
Գտնվում է ծովի մակարդակից 1060 մետր բարձրության վրա։ Շրջկենտրոն Դուշեթից հեռու է 7 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 13 մարդ։


== Ծանոթագրություններ ==
Գյուղական դետեկտիվ (ֆիլմ)

«Գյուղական դետեկտիվ» (ռուս.՝ «Деревенский детектив»), 1968 թվականի խորհրդային գեղարվեստական, կատակերգական դետեկտիվ, որը նկարահանել է  ռեժիսոր Իվան Լուկինսկին Վիլ Լիպատովի համանուն պատմվածքի հիման վրա։
Գյուղաբնակ ոստիկան Անիսկինի մասին պատմող եռապատումի առաջին ֆիլմն է։


== Սյուժե ==
Գյուղական ակումբի վարիչ Գենադի Նիկոլաևիչ Պազդնիկովից թանկարժեք ակորդեոն են գողացել։ 1948 թվականից ի վեր գյուղում տեղի ունեցած այդ ամենամեծ իրավախախտումը բացահայտելու գործն գյուղի տեղամասային ոստիկան Անիսկինի պարտականությունն է։ Հանցագործության վայրը զննելուց և ակումբի վարիչի հետ խոսելուց հետո տեղամասային տեսուչն իմանում է, որ գողությանը նոխորդող երեկոն նա անցկացրել է տեղի խանութի վաճառողուհի Եվդոկիա Պրոնինայի հետ։ Կասկածն ընկնում է վարիչի մրցակցի՝ Գրիգորի Ստորոժևոյի վրա, որովհետև նա նույնպես փորձում էր արժանանալ վաճառողուհու սիրուն։ Անիսկինը զրուցում է է Գրիգորիի և Եվդոկիայի հետ, բայց չի շտապում եզրակացություններ անել։ Նույն օրը երեկոյան Անիսկինը ակումբի մոտ հանդիպում է տեղացի կռվարարներ Պանկով եղբայրներին։ Անիսկինն ու Պազդնիկովը գիշերը մնում են գյուղի ծայրամասում՝ քննչական փորձի համար։ Ոստիկանը ճիշտ է ենթադրել, որ գողը չի դիմանա և կփորձի գործիքը։ Այդպես նա հասկանում է, թե մոտավորապես որտեղ են գողերը թաքցրել գողոնը, և որ Ստորոժևոյը մեղավոր չէ։
Արդյունքում Անիսկինը կռահում է, որ ակորդեոնը «տարել են» Պանկով եղբայրները։ Նրանք փորձել են այնպես անել, որ կասկածի տակ ընկնի Ստորոժևոյը, որը մի քանի անգամ կոնֆլիկտ է ունեցել կարգազանցների հետ, քանի որ գիտեին, որ հենց նրա վրա առաջին հերթին կընկներ կասկածը։ Անիսկինը գործին ընթացք չի տալիս՝ նախազգուշացնելով եղբայրներին, որ եթե նրանք շարունակեն խուլիգանություն անել, նրանց կուղարկի դատարան։ Ճշմարտությունը նա հայտնում է միայն նրանց մորը՝ Պրասկովյա Պանկովային։ Մնացածին ոստիկանը պատմում է, որ գործիքը գտել է անտառում։ Միևնույն ժամանակ, Անիսկինին հաջողվում է փորձել կազմակերպել Պրոնինայի անձնական կյանքը։ Անիսկինը առերեսման է հրավիրում նրան և Ստորոժևոյին, որտեղից նրանք հեռանում են միասին։


== Դերերում ==


== Նկարահանող խումբ ==
Սցենարի հեղինակներ՝ Իրինա Մազուրուկ, Վիլ Լիպատով
Բեմադրող ռեժիսոր՝ Իվան Լուկինսկի
Գլխավոր օպերատոր՝ Վլադիմիր Ռապոպորտ
Բեմադրող նկարիչ՝ Սեմյոն Վելեդնիցկի
Կոմպոզիտոր՝ Անատոլի Լեպին
Օպերատորներ՝ Վ. Եգորով, Իգոր Կլեբանով, Անատոլի Բուրավչիկով


== Մրցանակներ ==
1970 — Մրցանակ լավագույն կատակերգական ֆիլմի համար Մինսկի համամիութենական կինոփառատոնում


== Հիշատակ ==
2016 թվականին Իսլանդիայի ափից 30 կմ հեռավորության վրա ձկնորսները գտել են կինոժապավենի չորս կոճ, որոնց վրա հայտնաբերվել է «Գյուղական դետեկտիվ» ֆիլմը։ Ոգեշնչված այս գտածոյից՝ ամերիկացի ռեժիսոր Բիլ Մորիսոնը 2021 թվականին թողարկել է  «The Village Detective: a song cycle» ֆիլմը, որը պատմում է Միխայիլ Ժարովի մասին։


== Ծանոթագրություններ ==


== Գրականություն ==
Иванова Т. Добрый человек Анискин // Искусство кино. — 1969. — № 4. — С. 35—40.
Федь Н. Человек для людей // Искусство кино. — 1969. — № 7. — С. 57—68.


== Արտաքին հղումներ ==
«Գյուղական դետեկտիվ» ֆիլմը «Энциклопедия отечественного кино» կայքում
Ֆիլմի ստեղծման պատմություն, Культура ալիք (ռուս.)
Կոնվեկցիա (այլ կիրառումներ)

Կոնվեկցիա, կարող է վերաբերել՝

Կոնվեկցիա - ջերմության փոխանցում հեղուկներում, գազերում կամ սորուն միջավայրերում՝ նյութի տեղաշարժի հետևանքով
Կոնվեկցիա - հիդրոստատիկ ուժով պայմանավորված, մինչև 30 մ/վրկ արագություն ունեցող օդային զանգվածների ուղղաձիգ տեղաշարժեր (տաք, նոսր օդի բարձրացում, սառը, խիտ օդի իջեցում), որոնց հետևանքով առաջանում են օդի վերընթաց և վարընթաց հոսանքներ
Լատիներեն արտահայտությունների ցանկ «J»

Այս էջը ներկայացնում է ամենատարածված լատիներեն արտահայտությունների  հայերեն թարգմանությունները։ Ընդգրկված արտահայտություններից շատերն իրենք նույնպես թարգմանված են հին հունարեն հռետորական արտահայտություներից, քանզի  Հին Հունաստանում գրականությունը և հռետորական արվեստը մի քանի հարյուրամյակ ավելի վաղ են զարգացել քան Հին Հռոմում։
Այս ցանկի մեջ ընդգրկված  է I տառը։ Հիմնական ցանկն ամբողջությամբ  տես՝ Լատիներեն արտահայտությունների ցանկ (ամբողջը) էջում։ 


== J ==


== Հղումներ ==


== Ծանոթագրություններ ==
Այան Դերե

Այան Դերե (նաև՝ Այան Սու, ռուս.՝ Аян-Дере, ուկրաիներեն՝ Аян-Дере, Ղրիմի թաթարերեն՝ Ayan Dere, Аян Дере), սակավաջուր հեղեղատ Ղրիմի հարավարևելյան ափին, Ալուշտայի քաղաքային օկրուգի տարածքում (ըստ Ուկրաինայի վարչատարածքային բաժանման՝ Ալուշտայի քաղաքային խորհուրդ)։ Ջրահոսքի երկարությունը 5,0 կմ է, ջրահավաք ավազանի մակերեսը՝ 5,0 կմ²։


== Աշխարհագրություն ==
Հեղեղատի ակունքը գտնվում է Կարասան լեռան մոտ (Դեմերջիի հարավարևելյան լեռնաճյուղեր), անցնում է հարավային ուղղությամբ։ Թափվում է Սև ծովը Ալեքսանդրիայի ամառանոց բնասահմանի մոտ։ Հեղեղատի ջրապահպանական գոտին սահմանված է 50 մետր։


== Անվանում ==
1836 թվականին հրատարակված Պյոտր Կոպենի Հարավային Ղրիմի ժողովածուի քարտեզի վրա ջրահոսքը նշված է պարզապես Այան սու, 1842 և 1865 թվականների քարտեզների վրա՝ նույնպես Այան սու՝ կիրճ պարզաբանմամբ։ 1890 թվականի Ղրիմի քարտեզի վրա արդեն նշվում է Այան Դերե կիրճ, ըստ երևույթին, այդտեղից էլ անվանումը տեղափոխվել է ժամանակակից զբոսաշրջային քարտեզներ։ Ժամանակակից պաշտոնական փաստաթղթերում նշվում է ողողատ առանց անվանման։


== Լողափ ==
Ալուշտա առողջարանային քաղաքի արևելյան ծայրամասում գործում է «Էվրիկա» հանգստի գոտու բազմակիլոմետրանոց առափը։ Այստեղ է հասնում Այան-Դերե հեղեղատը։ Այստեղ են տեղակայվում ավտոմոբիլային զբոսաշրջիկների վրանային ավանները։


== Ծանոթագրություններ ==
Բաբկա Յոլ

Բաբկա Յոլ (ռուս.՝ Бабка-Ёль), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Լիժա գետի ձախ ափին՝ 19 կմ հեռավորության վրա։ Գետի երկարությունը կազմում է 26 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչորսկի ավազանային շրջանին, գետի ջրատնտեսային տեղամասը՝ Պեչորա, գետի ենթավազանը՝ Պեչորա գետի ավազաների վտակները մինչև թափվելը Ուսա, գետի գետային ավազանը Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03050100212103000065386
Կոդը ըստ հիդրոլոգիական հետազոտության (ՌԴ) — 103006538
Ավազանի կոդը — 03.05.01.002
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Աստերոիդների ցանկ (149101-149200)

Աստերոիդների ցանկ (149001-149100)  • Աստերոիդների ցանկ  • Աստերոիդների ցանկ (149201-149300)
 Աստերոիդների ցանկ (149001-149100)  • Աստերոիդների ցանկ  • Աստերոիդների ցանկ (149201-149300)
Պոդուբե (գյուղ, Գատչինսկի շրջան)

Անվան այլ կիրառումների համար տե՛ս՝ ՊոդուբեՊոդուբե (ռուս.՝ Поддубье), գյուղ Ռուսաստանի Լենինգրադի մարզի Գատչինսկի շրջանի կազմում։
Բնակչությունը 2011 թվականին գրանցված տվյալներով կազմում էր 15 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Տիգրան Սուլթանյան

Տիգրան Լևոնի Սուլթանյան (փետրվարի 20, 1957(1957-02-20), Թբիլիսի, Վրացական ԽՍՀ, ԽՍՀՄ), հայ սիրտանոթային վիրաբույժ։ Բժշկական գիտությունների դոկտոր (1997), պրոֆեսոր։ ՀՀ ԱՆ գլխավոր անոթային վիրաբույժ։ Լազերային և անոթային վիրաբուժության կլինիկայի տնօրեն։ ԵՊԲՀ հետբուհական կրթության սիրտ-անոթային վիրաբուժության ամբիոնի վարիչ։


== Կենսագրություն ==
Տիգրան Սուլթանյանը ծնվել է 1957 թվականի փետրվարի 20-ին Թբիլիսի քաղաքում։ 1974 թվականին ավարտել է Երևանի թիվ 77 միջնակարգ դպրոցը (ոսկե մեդալով), 1980 թվականին ավարտել է Երևանի պետական բժշկական ինստիտուտի բուժական ֆակուլտետը (կարմիր դիպլոմով)։ Կլինիկական օրդինատուրա է անցել Վիրաբուժության համամիութենական գիտական կենտրոնում` վիրաբուժություն մասնագիտությամբ։ 1982 թվականից աշխատում է Ալեքսանդր Միքայելյանի անվան վիրաբուժության ինստիտուտի անոթային վիրաբուժության բաժանմունքում։ 1997 թվականից Միքայելյանի անվան վիրաբուժության ինստիտուտի սիրտ-անոթային բաժանմունքի ղեկավարն է, հետագայում նաև` «Վլ. Ավագյանի անվան» և «Աստղիկ» բժշկական կենտրոնների անոթային վիրաբուժության բաժանմունքների ղեկավարը, ՀՀ ԱՆ գլխավոր անոթային վիրաբույժ, 1999 թվականից միաժամանակ դասավանդում է Առողջապահության ազգային ինստիտուտում  նեղ վիրաբուժական մասնագիտությունների, 2001 թվականից՝ Երևանի Մխիթար Հերացու անվան պետական բժշկական համալսարանի անոթային վիրաբուժության ամբիոններում։
Տիգրան Սուլթանյանը Լազերային և անոթային վիրաբուժության կլինիկայի տնօրենն է։ Առաջինը հանրապետության կլինիկայում է ներդրվել երակների լազերային վիրահատությունը, առաջին անգամ Հայաստանում ներդրել է բրախիոցեֆալ և վիսցերալ զարկերակների վիրահատությունների մեծ մասը՝ բազմահարկ ռեկոնստրուկցիաներով, կավա-ֆիլտրի տեղադրմամբ և այլն։
Աշխատանքները վերաբերում են տարածուն աթերոսկլերոզի վիրաբուժության, երակային համակարգի հիվանդությունների դեպքում պլաստիկ միջամտությունների, երակային թրոմբոէմբոլիաների կանխարգելման և բուժման խնդիրներին։


== Գիտական գործունեություն ==
Մասնագիտական աշխատանքին զուգահեռ զբաղվել է գիտական գործունեությամբ։ 1987 թվականին պաշտպանել է ատենախոսություն և ստացել բժշկական գիտությունների թեկնածուի գիտական աստիճան (ղեկավար` պրոֆ. Ա. Ա. Մկրտչյան, Միքայելյան վիրաբուժության ինստիտուտի տնօրեն)։
1993-1997 թվականներին գիտական գործունեությունը շարունակել է Մոսկվայի վիրաբուժության գիտական կենտրոնում՝ Ռուսաստանի սիրտ-անոթային վիրաբույժ Յու. Վ. Բելովի ղեկավարությամբ պաշտպանել ատենախոսություն և ստացել բժշկական գիտությունների դոկտորի գիտական աստիճան։


== Անդամակցություն ==
Հայաստանի անոթային վիրաբույժների ընկերության նախագահ
Ռուսաստանի սիրտանոթային վիրաբույժների ընկերության անդամ (1998) 
Եվրոպական անոթային վիրաբույժների ասոցիացիայի անդամ (ESVS)
Երակաբանների եվրոպական ընկերության անդամ (2004)


== Գրականություն ==
Айриян А. П. Армянские учёные-медики. - Ер., 1998 - 276 с. ISBN 99930-1-001-7


== Ծանոթագրություններ ==


== Արտաքին հղումներ ==
Տիգրան Սուլթանյան
Սպլիտ (քաղաք)

Սպլիտ (խորվ.՝ Split, իտալերեն՝ Spalato), քաղաք Խորվաթիայում, որը ունի ավելի քան 1700-ամյա պատմություն։ Դալմաթիայի խոշորագույն քաղաքն է և Զագրեբից հետո երկրորդը՝ Խորվաթիայում։ Հայտնի կուրորտային տարածաշրջանի կենտրոն է, որը գտնվում է Ադրիատիկ ծովի ափին Զադար և Դուբրովնիկ քաղաքների միջև։ Սպլիտի բնակչությունը կազմում է ավելի քան 221,456 մարդ (2007)։


== Քույր-քաղաքներ ==


== Ծանոթագրություններ ==


== Արտաքին հղումներ ==
Սպլիտի պաշտոնական կայքը
Կայք Սպլիտի մասին (խորվ.) (անգլ.)
Դիկոլետիանոսի դղյակը (անգլ.)
Եգեր (պատմվածք)

Եգեր (ռուս.՝ Егерь), ռուս գրող Ա․ Պ․ Չեխովի պատմվածքը, հրատարակվել է 1885 թվականին։


== Հրապարակում ==
Պատմվածքն առաջին անգամ հրապարակվել է 1885 թվականի օգոստոսի 1-ին (հուլիսի 18-ին հին տոմարով) «Պետերբուրգսկայա գազետա»-ում (թողարկում № 194), Ա․ Չեխոնտե կեղծանունով։ Նաև ստեղծագործությունը հիշատակվել է «Երփներանգ պատմվածքներ» ժողովածուում, որը հրապարակվել է Սանկտ Պետերբուրգում 1886 թվականին։ Ավելի ուշ նաև հեղինակի կողմից ընդգերկվել է Ա․ Չեխովի ստեղծագործությունների ժողովածուի բնօրինակ պարբերականի երրորդ հատորում, որը հրատարակվել է Ադոլֆ Մարքսի կողմից։


== Պատմություն ==
«Եգերը» մեծ տպավորություն է թողել գրող Դմիտրի Գրիգորոիչի վրա, որը 1886 թվականի մարտի 25-ի նամակում իր հիացմունքն է արտահայտել և կոչ է արել Չեխովին թողնել հումորային ժանրը և կենտրոնանալ ավելի լուրջ հարցերի վրա։ Մարտի 28-ին իր պատասխան նամակում Չեխովը խոստովանել է, որ մինչ օրս լուրջ չի վերաբերել իր գրական առաջադրանքներին։

Ալեքսանդր Լազարև Գրուզինսկին իր հուշերում մեջբերում է Չեխովին, որը մի օր նրան ասաց հետևյալը՝ ըստ երևույթին, անմիջապես իմ Եգերից հետո, որը կհայտնվի Պետերբուրգի թերթում, Գրիգորովիչը այցելեց Սուվորինին և ասաց նրան․Ալեքսեյ Սերգեևիչ, խնդրում եմ, հրավիրեք Չեխովին Նովոյե վրեմյա։ Պարզապես կարդացեք նրա Եգերը պատմվածքը։ Ձեզ համար հանցագործություն կլիներ չստանալ այդ գրողին։ Սուվորինը դիմել է Կուրեպինին, որից ես նամակում հրավեր եմ ստացել միանալու «Նովոյե վրեմյա» թերթին»։


== Սյուժե ==
Մեկը, Անտոն Չեխովի պատմվածքներից որ բաղկացած է գրեթե միայն եգեր Եգորի և անասնապահուի Պելագեյաի  երկխոսություններից։ Հեղինակը հմտորեն  և մի քանի դրվագներում ներկայացնում է այն իրավիճակը, որի մեջ հայտնվել էին հերոսները։ Ինչպես պարզվում է, նրանք ամուսիններ են, և ամուսնացած են արդեն 12 տարի։ Սակայն ամուսնության հենց առաջին օրվանից միասին չեն ապրում։ Պարզվում է, որ եգերը ամուսնացել է անասնապահուհու հետ այն ժամանակ, երբ եղել է խմիչքի ազդեցության տակ։
Պելագյան չի հրաժարվել, թեև լավ գիտեր թե ինչ վիճակում է գտնվում փեսան։ Անասնապահուհու համար մեծ երջանկություն էր, դառնալ այնպիսի մարդու կին, ով սոցիալական դիրքով ավելի բարձր էր։ Սակայն, ընտանեկան կյանքը չի բերի որևէ երջանկություն, ոչ կնոջը և ոչ էլ ամուսնուն։ Անասնապահուհին ինքն էր վաստակում իր հացը, նա միայնությունից ձանձրանում էր, իսկ ուրիշի հետ ամուսնանալ այլևս չէր կարող։ Ամուսինը ոչ միայն չէր խղջում նրան, այլև կշտամբում էր․ իբրև թե պետք էր մտածել այն ժամանակ, երբ եկեղեցում համաձայնություն էր տալիս։
Եգորը կտրականապես հրաժարվում էր ապրել իր օրինական կնոջ հետ։ Ոչ սիրելի կնոջ հետ մտերմությունը նրա մոտ տհաճություն էր առաջացնում։ Եգերն ասում է, որ նույնիսկ եթե պետությունը նրան տեղափոխի իր կնոջ տուն, նա կամ ինքնասպանություն կգործի, կամ էլ կայրի խրճիթը։ Ինչ անել․ նա ազատ տղամարդ է և սովոր չէ սահմանափակումների։ Նրան ավելի շատ դուր է գալիս որս անել շքեղ ազնվական հանդերում, և հասարակ տղամարդկանց մոտ պարծենալ իր սրամտությամբ։ Եգորը չէր սիրում Պելագեյաին, նա իր սիրտը տվել էր Ակուլինային։ Սակայն բոլոր տարաձայնություններին և հանդիմանանքներին ամուսինը պատմության վերջում անասնապահուհուն տալիս է մի փոքրիկ գումար։


== Էկրանավորում ==
1959՝ Եգեր, ռեժիսոր՝ Հենրիխ Լիմանով, դերերում՝ Վասիլի Լեոնև, Օլգա Խարկովա


== Ծանոթագրություններ ==
Իստոչնի Դրվար (համայնք)

Իստոչնի Դրվար համայնք (սերբ.՝ Општина Источни Дрвар), համայնք Բոսնիա և Հերցեգովինայի Սերբական Հանրապետություն վարչական կազմավորման հյուսիսարևմտյան հատվածում։ Վարչական կենտրոնը համարվում է Իստոչնի Դրվար քաղաքը։


== Բնակչություն ==
Ըստ 2013 թվականի մարդահամարի տվյալների՝ համայնքի բնակչությունը կազմում է 7010 մարդ։

Համայնքի բնակչության էթնիկ խումբը՝


== Բնակավայրեր ==
Համայնքի կազմի մեջ են մտնում 3 բնակավայրեր, որոնց թվում է Իստոչնի Դրվար քաղաքը։


== Ծանոթագրություններ ==
Սավեևո

Սավեևո (ռուս.՝ Савеево), գյուղ Ռուսաստանի Սմոլենսկի մարզի Ռոսլավլսկի շրջանի կազմում։
Բնակչությունը 2007 թվականին գրանցված տվյալներով կազմում էր 325 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մոսկվայի Մ. Գորկու անվան գեղարվեստական ակադեմիական թատրոն

Մոսկովյան Լենինի շքանշանի, Հոկտեմբերյան հեղափոխության շքանշանի և Կարմիր դրոշի շքանշանակիր գեղարվեստական ակադեմիական թատրոն (կրճատ ՄԳԱԹ Գորկու անվան, մինչև 1987 թվականը՝ Մոսկվայի գեղարվեստական ակադեմիական ԽՍՀՄ֊ի թատրոն Մ․ Գորկու անվան), դրամատիկական թատրոն Մոսկվայում։ Ժամանակակից թատրոնը ձևավորվել է 1987 թվականին, իսկ հիմնադրվել է Կ․ Ս․ Ստանիսլավսկիի և Վ․ Ի․ Նեմիրովիչ֊Դանենկոի կողմից 1898 թվականին։
1987 թվականից թատրոնը ղեկավարում է ԽՍՀՄ դերասանուհի Տատյանա Դորոնինան։ Այլ կերպ թատրոնը անվանում են «դորոնինական ՄԳԱԹ»։


== Ստեղծման պատմությունը ==

1987 թվականին Օլեգ Եֆրեմովի և ՄԳԱԹ֊ի աջակիցների նախաձեռնությամբ թատրոնը բաժանվեց երկու թատրոնի՝ ՄԳԱԹ Չեխովի անվան՝ Օլեգ Եֆրեմովի գլխավորությամբ և ՄԳԱԹ Գորկու անվան թատրոն Տատյանա Դորոնինայի գլխավորությամբ։
Մոսկվայի գեղարվեստական ակադեմիական թատրոնը իրեն համարում է ՄԳԱԹ֊ի ժառանգորդ։ Ավանդույթներից չհրաժարվելով, սովետական տարիներին թատրոնը շարունակեց զարգանալ, և զարգացման ուղին կոչվեց «վերադարձ Ստանիսլավսկու մոտ»։
Ներկայումս Գորկու անվան ՄԳԱԹ֊ը գտնվում է Տվերի բուլվարում, 1973 թվականին ճարտարապետ Վ․ Ս․ Կուբասովի նախագծով , Ե․ Ա․ Ֆուրցեվայի նախաձեռնությամբ կառուցված շենքում։ Ներկա պահին թատրոնին է պատկանում սովետական ժամանակներում ձեռք բերած Լենինի շքանշանը, Աշխատանքային կարմիր դրոշը և Հոկտեմբերյան հեղափոխության շքանշանը։ Թատրոնը մինչև այսօր պահպանում է իր սիմվոլը՝ թռչող բաժակը։


== Գորկու անվան ՄԳԱԹ֊ը այսօր ==
1987 թվականի հոկտոմբերին թատրոնում բեմադրվեց «Հատակի վրա» բեմականացումը։ Թատրոնում բեմադրվեցին ռուսական և օտարերկրյա ավելի քան յոթանասուն ներկայացումներ։ Առաջինը բեմադրվել է «Զոյայի բնակարանը», ապա «Սպիտակ գվարդիան», «Տհաս Ժուրդենը», «Բալենու այգին», «Վասսա Ժելեզնովա» և այլն։
Նախկինում բեմադրված մի շարք ներկայացումներ, նույնպես առկա են խաղացանկում՝ «Բալենու այգին», «Կապույտ թռչունը», «Երեք քույր» «Ռիգան հյուրանոցի հավատարմության գաղտնիքը», «Նրա ընկերները», «Անտեսանելի ընկերը», «Ծեր դերասանուհին Դոստոևսկու կնոջ դերում», «Տոնախմբությունից հարյուր քայլ հետ», «Թանկագին Պամելլա», «Այդպես էլ կլինի»։ Բեմադրվել են նաև Ալեքսանդր Օստրովսկիի պիեսները՝ «Սնանկացում», «Անմեղ մեղավորները», «Անտառ», «Վայրենի», «Բելուգայի ամուսնությունը»․․․


== Թատերախմբերը ==


=== Ժամանակակից թատրոնի թատերախմբերը ===
ԽՍՀՄ-ի ժողովրդական արտիստներ

Դորիանա Տատյանա Վասիլեվնա (1966—1972 թթ., 1983 թ. — մ. ժ.)Ռուսաստանի ժողովրդական արտիստներ:
 Ռուսաստանի վաստակավեր արտիստներ:


== Ծանոթագրություններ ==


== Արտաքին հղումներ ==
Պաշտոնական կայք ՄԳԱԹ֊ի Գորկու անվան
ՄԳԱԹ֊ի բարանադաշտեր
Քոբեսաանթուբանի

Քոբեսաանթուբանի (վրաց.՝ ქობესაანთუბანი), գյուղ Վրաստանում։ Գտնվում է Շիդա Քարթլի մարզի Քարելի շրջանում։


== Դիրք ==
Գտնվում է ծովի մակարդակից 680 մետր բարձրության վրա։ Շրջկենտրոն Քարելից հեռու է 6 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 220 մարդ։


== Ծանոթագրություններ ==
Ուետոնվան շրջան (Մինեսոտա)

Ուետոնվան շրջան (անգլ.՝ Watonwan County), ԱՄՆ Մինեսոտա նահանգի 87 վարչական միավորներից մեկը։ Ընդհանուր տարածությունը 1,125 կմ² է, բնակչությունը՝ 11,876 մարդ (2000 թ. տվյալներով)։ Շրջկենտրոնն է Սենտ Ջեյմս բնակավայրը։ Կազմավորվել է 1860 թ.։
Դավիթ Վարդանյան (այլ կիրառումներ)

Դավիթ Վարդանյան անուն-ազգանունը կարող է վերաբերել հետևյալ անձանց.

Դավիթ Վարդանյան, քաղաքական գործիչ, «Ղարաբաղ» կոմիտեի անդամ։
Դավիթ Վարդանյան, բալետի արտիստ։
Դավիթ Վարդանյան, խորտակված «Տիտանիկ» շոգենավի հայազգի ուղևոր, 711 փրկված մարդկանցից մեկը։
(1562) Գոնդոլաշ

(1562) Գոնդոլաշ (անգլ.՝ Gondolatsch), աստերոիդ աստերոիդների հիմնական գոտում։ Հայտնաբերվել է 1943 թվականի մարտի 9-ին Կառլ Ռեյնմուտի կողմից Հայդելբերգում։
Միջին հեռավորությունը Արեգակից կազմում է 2,226005 ա. մ., առավելագույնը մոտենում է 2,0526 ա. մ. հեռավորության վրա և հեռանում 2,3995 ա. մ.։ Արեգակի շուրջ մեկ ամբողջական պտույտ է կատարում 1213,07 երկրային օրվա ընթացքում, իր ուղեծրով շարժվելով միջինում 0,296767 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,88° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1562) Գոնդոլաշ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Վայզմայն

Վայզմայն (գերմ.՝ Weismain), կոմունա Գերմանիայում, Բավարիա համայնքում։
Գտնվում է Վերին Ֆրանկոնիա վարչական շրջանի ենթակայության ներքո։ Կոմունան գտնվում է Լիխտենֆելսի շրջանում։ Բնակչությունը կազմում է 4721 մարդ, տարածքը` 90,14 կմ² (2010 թվականի դեկտեմբերի 31-ի տվյալներով)։ Պաշտոնական կոդը`  09 4 78 176։ Հեռախոսային կոդ՝ +49 9574։


== Պատկերասրահ ==

		
		


== Ծանոթագրություններ ==